
YELOD DEGJÖLID 
NUM 10 TOBUL 2008 (Pads 81 jü 88) 
O Volapükaflens Valöpo! 


Pluamanum menas baicedons, das pük bevünetik binon din gudik, ab 
to ced at, nets vola no vilons daoptön püki somik. Noganükam ‘Netas 
Pebalöl’ pelon moni lemödik ad nätäprätön e tradutön pükis mödik ini püks 
votik mödik, semiknaiko ko fikul gretik. Pük bevünetik in tef at binonöv 
fasilikum, fümo nejerikum, ab no viloy igo blufön püki somik. Kanob gudiko 
suemön, das tradutans e nätäprätans no vilons demön püki bevünetik, bi anu 
gaenons moni lemödik dub vob at. Too dakosäd pükik binonöv vobedikum 
gebü pük somik. 


Anikans taons ta pük bevünetik, bi sagons, das anu dabinons cins, kels 
jenöfo dunons tradutodis de pük bal ini pük votik. Ab vilob sevön, va ons it 
dalabon cini somik. Binob balidan ad koefön, das cins at binons datuväliks, 
ab ob it dalabob bali onas, seko kanob spikön plako in tef at. Neai gebob 
tradutodieli oba nen sevön pükis tel tefik. Äsä ba osevols, mutoy binön mu 
prüdik tefü geb cinas at; fümiko mekons tradutodis lekläriko, ab no ai 
verätiko. Ad potön penedi fa cin somik petradutöl binon nesapik, bi tradutod 
cinik semiknaiko no binon ut, keli desinoy. Nen pläam, seidob obi ad 
verätükön tradutodis leklärik at. Juitob ad dunön somikosi, bi püks alsotik 
plitons obi, ab pösod, kel no kanon verätükön tradutodis fa cin pedunöl, 
otuvon (u, verätikumo, pösod, kel geton penedi somik otuvon) das binon fulü 
pöks. Sekü atos, sagob utanes, kels remons tradutodieli - prüdö! 


Pükis mekavik kanoy gudiko tradutön medü cins, bi binons nomiks, ab 
püks netik no binons nomiks, taädo binons mu nenomiks; sekü atos, cins no 
binons tuvedot säkäda pükik. Tuvedot binädon me pük mekavik bevünetik. 
Alan sevon atosi, ab tat nonik (pläamü Tsyinän) dalabon kuradi saidik ad 
jenöfükön tuvedoti - pidabiko! 


Valikosi Gudikün Oles ed Olikanes. 

m De fructu carceris 


II Dö frutids fanäböpa 





Cur sola luget anima 
Hac in custodia mea? 


Cur nil sentit laetitiae 
Quae pro coelis est condita? 


Ut se in ipsam recipiat 
Quae perdit sese in gaudiis! 


Quae facile a recta via 
Vacillat prosperis rebus - 


Sed solitudo felix tu 
Reducis cor meum ad Patrem, 


Patrem coelestem gratiae, 
Fontem abundantem veniae. 


Paternum in hunc sinum pium 
Recurro derelictus hic. 


Kikodo lan glumon soeliko 
in nelib oba? 


Kikodo senon nosi läbik, 
kel ad sils pejafon? 


Sodas lan ini ok gegolon, 
kel distukon oki in juits! 


Kel fasiliko moamü veg löik 
zogon, ven valikos benikos - 


Ab soelöf läbik 
gedugol ladi oba lü Fat, 


Lü Fat silöfik benäda, 
lü fon bundanik parda. 


Ini blöt at fredik 
gerönob is lelüvöl. 


Redakanapenet tefü frutids fanäböpa: 

Ekö Datuval pefanäböpöl nen sogäd. Balido patöbom fa oklied. 
Ab bemastikom senäli at. Bi binom soalik dü lunüp, binos fasilik 
ad säntretükön oki su ok it, ab anu dasevom, das atos no binos 
zeil lifa omik, das jenöfo pejafom ad lif löpikum. Reto, is in 
fanäböp, no plu labom kudis pädäna e pädänanas oka. Ekö pöt 
mu gönik ad meditön dö dins dibikum, kelosi ba no älabom timi 
saidik ad dunön büo. Anu dasevom, das soelöf no binon ai 
badik; kanon binön igo läbik, bi suemom oki it gudikumo. 

LOTIDÖP LABÜ ZIBS VALIK 
fa Frank Roger) 








„Juitob ad fidedön is,” äsagom hiel Richard, kel äseitom särväti 
oka sui tab. „Bötäd ga lofon väli mödik fidotas.” 


„Vö! Gidetol,” äbaicedom flen oma, hiel Martin. 


Balan bötanas älükömom lü oms ed äsäkom plüto: ,„Efifidols- 
li?” 


„Si! Vilol-li kalükön drinis kalû cemanüms obsik?" äsagom el 
Richard. 


„Säkäd nonik,” ägespikom bötan. 
„Pliton obe sit at,” äsagom el Martin. „Fasilükon stebi obsik.” 


„Binobs läbikans ad blibön lä lotidöp at,” älüükom el Abraham. 
„Binon legudik!” 


„Vero !" 
Lektinamisek äblunon alikanis ini dag lölöfik dü timüls ömik jüs 
stäf ifilidon kandelis anik. 


„Hö! Dins somik jenons semiknaiko. Mutobs ga sufälön onis. 
Tonod vöga oma äbinon sufodik. 


„Kikodo no dunobs-li spatavabami büä golobs lü bed?” ämobof 
jiel Harriet, matan ela Richard. 


„Tikamagot legudik!” ägespikof jiel Caroline, matan ela Martin. 
Älüvons fidöpi, ab no ägolons tu fagiko ini dag neita. 


„Emutobs blinön kandelis,” ämürom el Richard. 


„Logolsös ebo stelis," ävokädom el Abraham. „Sül neitik binon 
so püdik.” 


„E lit redülik us, nedeto, kin binon-li?” äsäkof el Caroline. 


„El ‘aurora borealis’ fümo,” ägespikom el Richard. „Jönik, no- 
li?” 


„Poed verik,” äsagof el Harriet, pestunüköl. 





„Fredob, das kanobs lifädön delis lätik obas is,” ä 
Abraham. „Evobobs somödo ad atos. Ekö drim pejenül 


„Fenob boso,” äsagof el Caroline. O löfäb, golobsös lü bed 


anu. 


„Baicedob!” ägespikom el Martin. „Neiti gudik! Jü odel pö 
janed.” 


Suno igolons lü cems okas e stil äreigon dönu. Balan bötanas 
älogedom viföfiko plödio. 


„Benö! äsagom mane pödo. „Egegolädons lü jelöps okas.” 


„Vilol sagön ‘lü cems okas,’ no-li? No glömolös, das binons 
lotans lä lotidöp obsik.” 


„Jenöfö-li!” 


„Nu, ol binol utan, kel kuradükol ai morönamagäli onas. No 
ebaicedol-li ad kalükön drinis kalü cemanüms onsik?” 


„Kisi sötob-li sagön ones? Verati-li? Das sogäd yunüpa obas 
edästuron; das spälots onas dub vob mödik pegaenöls enepubons, e 
das töbidobs ad meritön kosidi obas nen spel mödik?” 

„Ab odatuvons atosi suno, no-li?” 


„Leno! Lefärmükons okis dibiko in magälavol, keli ejafons. 

. . . . Somo kanons lailifön. Pors maleditik et ad garanön lifüpi 
binons bötäd nespälik, jelöps onsik binons lotidöpacems . . . ” 


„Ed obs binobs bötans, kels dünoms onis.” 
„No primolös dönu blöfädi et. Finükobsös vobi obsik anu.” 


„Benö! E no glömolös ad blümükön janedi pro lotans obas. 
Olükömons tü delaprim.” 


„No kudolös. Ogetons poris onas.” 


„No kanobs jenöfo plonön. No desirons cemidünoti dü düps 
teldegfol.” 


„Atos no binon sit labü zibs valik!!" 
Bofikans äsmiloms laodiko. 
„Reto, kikodo eselimädol-li lektinaflumieli büä imogolons?” 


„Ävilob küpetön geäli onas. ‘Lektinamisek,’ äsagons. 
‘Somikos jenon igo pö banöps.’ Atos eplitos obi.” 


„Äbinon tikamagot olik ad kuradükön onis.” 


„Atos takedükos e reigos onis. Buükol-li, das bäldikans at 
vutonsös däsperiko?” 


„Ba emutobs selimädön lektinaflumieli ai.” 


„Ba odigidons primäti dilekanefa lotidöpa ad lofön fidedis me 
kandels pefilidöl.” 


„Ekö! Finükobsös vobi!" 
Ädunoms dalogami ve kiud, kel ãzüon jelöpi, äkontroloms lökis 


leyanas, ed äjedoms logedi viföfik lü glimil su horit - meib zifa büik: 
Los Angeles. Fino id oms egoloms lü bed fulü dred lo del okömöl. 

IV De misericordia IV Dö kelied 

„Detrusus est in vincula „Saludan at ed et 

Et hic et ille sanctus vir.” in jänäds nüfärmükom.” 

Quam legeram saepissime Lio suvikün ireidob 

Hoc verbum libris in sacris! vödi at in buks saludik! 

Legebam - sentiebam nil, Kösömiko ereidob — nosi esenob, 
Nil condolentis animi - lani keliedöl nonik — 

Nunc ipse inclusus carcere, Nu ob it fanäbob, 

O quantum, quid sit, sentio! o liomödiko kis binos, senob! 
„Detrusus est in vincula „Saludan at ed et 

Et hic et ille sanctus vir.” in jänäds nüfärmükom.” 

O quam commiseror justos, O liomödiko keliedükob nedöbanis, 
Qui languerint in vinculis! kels fainikoms in jänäds! 

Vos liberati in coelis nunc, Ols in sils libiköl 

Reo pro me precamini! nu plekolsös pro ob nelibiköl! 
Amen. So binosös! 


Redakanapenet tefü keli 

E nu Datuval meditom su vödem, keli suviko ereidom, ab kel dalabon 
sinifi pötöfikün anu. Binom fanäböpan, lesi! ab konsien no töbon omi, 
bi utos, kelos edugos omi ini fanäböp binon, cedü om, gidikos. No plu 
binom soalik in tef at; dabinons jenöfo mens mödik, kels binons i 
fanäböpans da vol lölik - mens nedöbik äs om. Ekö horit nulik! No 
plu keliedükom oki, ab id utanis, kels sufons pöni ot, igo pöni badikum, 
ka om. Labom kobädi jenöfik ko ons, ed i rivom utanis, 

kels, posä esufons nelibi fanäböpa, juitons fino lelibi silik. Binons 
flens patik oma, kelas pleks oyufons omi anu in fanäböp oma. 

VÖD, PÜK, SET, TONATEM 
(fa hiel Arie de Jong) 





Men dageton dub sienam magädis, kels jenons in vol zü ok. 
Alna ven sienam finikon, magäds nosikons i, ab no nenretodiko, 
posbinükons memamagotis. Dub suvöf magädas at tanamü 
memamagots onsik, men lärnon ad distidön dinis leigasotik de dins 
distik, sekü kelos in on suemods davedons. Suemods tefons primo 
yegis, poso dunis e patöfis, e nog latikumo, ven tikäl edaglofon 
lölöfiko, igo dinis nesiädik. Somo men dageton stoki ai gretikum 
vedöli 3uemodas. 


Dub memäl men fägon ad memön magädis pasetik e ad 
fomälön atis dönu. Me fomälods at e dub tanam memamagotas bal 
ko votiks, brefo dub tik, men fägon ad fomälön dönu fomälodis votik 
nulik. Suemodes e fomälodes valikes at men egivon nemis. Nems 
at binons vöds, medü kels men sevädükon votikanes tikodi oka. 


Mens difik tala ye no gebons vödis ot ad notodön suemodis u 
fomälodis leigikis. Ab sio grups pluuneplu gretiks menas binons, 
kels gebons in kosäd rezipik vödis ot. Löl vödas at sa patäds valik 
oksik, me kels mens, in num pluuneplu gretik, sevädükons odes 
tikodis okas, binon: pük. 


Ad sevädükön tikodi oka votikanes, gebädoy vödi bal u vödis 
mödikum, pasagölis me vögäd, kel difon ma sinif, keli viloy givön 
vödes oka. Vöd u ked vödas in mod seimik pasagöl, me kel tikod 
panotodon, binon set. 


Püks dalabons tonatemis lönik. Te pö dil pükas dabinik, 
tonatems difik pagebons. Tonatem latinik pagebon, samo, fa 
Linglänapük, Fransänapük, Litaliyänapük, Spanyänapük, 
Nedänapük, e r. Ab Rusänapük, Grikänapük, Larabänapük e 
Hebrey dalabons tonatemis lönik. Tsyinänapük dalabon vödapenäti 
oka, e Yapänapük dalabon silabapenäti oka. 


Pükav binon ga stud, kel ninädon dilädis mödik. 

DIV_ REGA SALOMON (10) 





Y Mutom penetön vali sui kaed. Lafavego kanoy | 


Bs) tuvön foni. Nemuiko ma skilt. Ab skät 


Aa pädäsinon fa deadan bü yels kiltum. 





LT TE teldegis. Slipoms d 


Vat! Vat!! O 


No neodobs galiidi is. Quatermain galikolöd 


in top somik no 


O man! No däbreikolðs kapi! 
Sufol fomälodis lienetik! binon, binon bai 
Pölis sienik! Us dabinos nos !! nämükam omsik. 





